Քրիս (երգիչ)

**Վու Ի Փան** (հանգըլ՝ 우판, , ), հայտնի է *Քրիս* մականունով (), չինական դերասան և երգիչ։ Կորեա-չինական հայտնի EXO խմբի նախկին անդամ և չինական՝ EXO-M ենթախմբի առաջնորդը։

## Վաղ տարիներ
Ծննդյան պահին ստացել է Լի Ցզեհյան և ամերիկյան Կեվին Լի անունները։ Ծննդավայրը Չինաստանի Գուանդուն նահանգի Գուանչժոու քաղաքում։ Քրիսն ունի Կանադայի քաղաքացիություն։

10 տարեկանում ընտանիքի հետ տեղափոխվել է Կանադա և խոսում է չինարեն, կանտոներեն, անգլերեն, ինչպես նաև կորեերեն։ 2005 թվականին 15 տարեկան հասակում նա վերադարձել է Գուանչժոու և սովորել է Գուանչժոուի №7 միջնակարգ դպրոցում։ Ի Փանը եղել է դպրոցական բասկետբոլի ակումբի առաջնորդը։ Նրա խումբը Չինական երիտասարդական NBA առաջնության ժամանակ զբաղեցրել է առաջին հորիզոնականը։ Դրանից հետո, նա ետ է վերադարձել Վանկուվեր, և շարունակել ուսումը Փոինթ Գրեյի և Ուինսթոն Չերչիլի անվան միջնակարգ դպրոցում։ Այս դպրոցում ևս դարձել է բասկետբոլի խմբի անդամ։

## Կարիերա
### EXO
*Հիմանական հոդվածը։ [[EXO]]*

2007 թվականին 16 տարեկանում, Քրիսը Վանկուվերում անցնում է SM Entertainment-ի համաշխարհային լսումները։ Դրանից հետո Ի Փանը տեղափոխվում է Հարավային Կորեա ու դառնում SM Entertainment-ի փորձնական աշխատող։ Մինչ EXO-ի անդամ դառնալը, նա նկարահանվել է Girls' Generation-ի 2011 թվականի համաշխարհային շրջագայության համար պատրաստված տեսահոլովակում։

Քրիսը 2012 թվականի փետրվարի 17-ին ներկայացվել է որպես EXO-ի 11-րդ անդամ։

## Մենակատարային գործունեություն
2014 թվականի հունիսի 24-ին Xu Jinglei-ն իր Weibo-ի էջում հրապարակել է, որ Քրիսը պատրաստվում է նկարահանվել «Վայր, որի մասին գիտենք միայն մենք» («Somewhere Only We Know») ֆիլմում։ Ֆիլմը նկարահանվել է Չեխիայի Հանրապետության Պրահա քաղաքում։ Ֆիլմը կինոթատրոններում ցուցադրվել է 2015 թվականի Սուրբ Վալենտինի օրը։

2014 թվականի հուլիսի 17-ին Ի Փանը թողարկել է իր առաջին մենակատարային «Time Boils the Rain (时间煮雨)» երգը, որը դարձել է «Tiny Times 3» ֆիլմի սաունդթրեքը։ Այն բանից հետո, երբ երգը տեղադրվեց Weibo, այն սահմանեց ռեկորդային 1 միլիոն դիտումների թիվ 3 ժամ 25 րոպեի ընթացքում։

2014 թվականի օգոստոսի 12-ին լուր ստացվեց, որ Քրիսը պետք է նկարահանվի մելոդրամայի գլխավոր դերերից մեկում։ Այդ ֆիլմը հիմնված է ինտրնետ-պատմության վրա, ու պատմում է երեք տղաների ու մի աղջկա սիրո մասին։

Քրիսը նկարահանվել է չինական Bazaar ամսագրի հոկտեմբերյան համարի համար։ Ֆոտոսեսիան կազմակերպվել է Պրահայում, նրա առաջին ֆիլմի նկարահանումների ժամանակ։ Իր հարցազրույցի մեջ նա պատմել է ֆիլմի, սիրո ու նորաձևության մասին։

2014 թվականի հոկտեմբերի 16-ին Huayi Brothers Media Corporation-ը հաստատել է այն լուրը, որ Քրիսը ռեժիսոր Ֆեն Սյաոգանի հետ նկարահանվել է 老炮儿 (Lao Pao Er) ֆիլմում։

2014 թվականի նոյեմբերի 6-ին, իր 24-ամյակին, նա թողարկել է իր «There Is A Place» (有一个地方), որը դարձել է «Somewhere Only We Know» ֆիլմի սաունդթրեքը։ Երգի համահեղինակ է եղել SM-ի նախկին աշխատող Սոն Բին Յանը։

Ի Փանը դարձել է ամենահայտնի երիտասարդը (ծնվել է 1990 թվականին), որը ունի իր սեփական մոմե արձանը Շանհայի Մադամ Տյուսոյի թանգարանում։ 2014 թվականի դեկտեմբերի 1-ին Քրիսը ներկայացել է իր արձանի ստեղծման արարողությանը։ Թանգարանի աշխատողները հատուկ եկել էին Անգլիայից, որպեսզի ավելի մանրամասն ուսումնասիրեն նրա մաշկի գույնն ու չափումներ կատարեն՝ ճիշտ արձան ստանալու համար։

2014 թվականի դեկտեմբերի 31-ին Քրիսը ելույթ է ունեցել Zhejiang TV-ի ամանորյա համերգին։ Նա կատարել է «Tiny Times» և «Somewhere Only We Know» ֆիլմերի սաունդթրեքները, որոնք գրվել էին իր կողմից։

## Սինգլներ
* 2014 - Time Boils the Rain (Tiny Times 3 OST)
* 2014 - There's A Place
* 2015 - Bad Girl
* 2015 - Geenhouse Girl (Mr. Six OST)
* 2016 - From now on (Sweet Sixteen OST)

## Տեսահոլովակագրություն
* 2012 - EXO - MAMA (Կորեական և չինական)
* 2012 - EXO - History (Կորեական և չինական)
* 2012 - EXO - What is love (Կորեական և չինական)
* 2013 - EXO - Wolf (Կորեական և չինական)
* 2013 - EXO - GROWL (Կորեական և չինական)
* 2014 - EXO - Overdose (Կորեական և չինական)
* 2014 - There's A Place
* 2015 - Time boils the rain
* 2015 - Bad Girl

## Ֆիլմագրություն

## Հեռուստաշոուներ
* Happy Camp (2012-2015) 2012 թվականի հունիսի 9-ից (EXO-M), հուլիսի 21-ից (EXO), 2013 թվականի հուլիսի 6-ից (EXO), 2014 թվականի հուլիսի 5-ից (EXO), 2015 թվականի մարտի 15-ից և 21-ից
* «Hello» Talk show (2013) - սերիա № 131
* Running Man (2013) - սերիաներ № 171-172
* Let’s Go Dream Team! (2013) - սերիա № 214
* EXO’s First Box (2014) - 4 սերիա
* EXO's Showtime (2013 թվականի նոյեմբերի 28 - 2014 թվականի փետրվարի 13)
* EXO XOXO Hot Moment (2014 թվականի մայիսի 9 - 2014 թվականի մայիսի 30)

## Արտաքին հղումներ
* Քրիսի Ինստագրամը
* Քրիսի Weibo-ն

## Ծանոթագրություններ

Կատեգորիա:Բեմական կեղծանուններ
Կատեգորիա:Չինացի դերասաններ
Կատեգորիա:Չինացի երաժիշտներ
Կատեգորիա:Չինացի երգիչներ
Կատեգորիա:Չինացի կինոդերասաններ
Կատեգորիա:Չինացի կոմպոզիտորներ
Կատեգորիա:Չինացի մոդելներ